CELEX: 62021TN0560
Language: lv
Date: 2021-09-02 00:00:00
Title: Lieta T-560/21: Prasība, kas celta 2021. gada 2. septembrī – TB/ENISA

29.11.2021   
            
            
               LV
            
            
               Eiropas Savienības Oficiālais Vēstnesis
            
            
               C 481/30
            
         
      Prasība, kas celta 2021. gada 2. septembrī – TB/ENISA
      
      (Lieta T-560/21)
      (2021/C 481/43)
      Tiesvedības valoda – angļu
      
         Lietas dalībnieki
      
      
         Prasītāja: TB (pārstāvji: L. Levi un N. Flandin, advokāti)
      
         Atbildētāja: Eiropas Savienības Kiberdrošības aģentūra (ENISA)
      
         Prasījumi
      
      Prasītājas prasījumi Vispārējai tiesai ir šādi:
      
                  —
               
               
                  atcelt ENISA atlases komisijas pieņemto lēmumu Nr. ENISA-TA-70-AD- 2020-04 par prasītājas uzvārda neiekļaušanu sekmīgo kandidātu sarakstā saistībā konkursu par Izpilddirektora biroja (Executive Director Office, EDO) nodaļas vadītāja amatu (TA/AD 9);
               
            
                  —
               
               
                  atcelt ENISA atlases komisijas pieņemto lēmumu Nr. ENISA TA71-AD-2020-05 par prasītājas uzvārda neiekļaušanu sekmīgo kandidātu sarakstā saistībā konkursu par Darbības atbalsta dienestu (Corporate Support Services, CSS) nodaļas vadītāja amatu (TA/AD 9);
               
            
                  —
               
               
                  ciktāl nepieciešams, atcelt atbildētājas 2021. gada 8. jūnija lēmumu, ar kuru noraidīta sūdzība, ko prasītāja, pamatojoties uz Civildienesta noteikumu 90. panta 2. punktu, iesniegusi par minētajiem lēmumiem;
               
            
                  —
               
               
                  piespriest atbildētājai atlīdzināt prasītājai nodarīto morālo kaitējumu;
               
            
                  —
               
               
                  piespriest atbildētājai atlīdzināt visus tiesāšanās izdevumus.
               
            
         Pamati un galvenie argumenti
      
      Prasības pamatošanai prasītāja izvirza trīs pamatus.
      
                  1.
               
               
                  Ar pirmo pamatu tiek apgalvots, ka lēmumi attiecībā uz Izpilddirektora biroju (EDO) un Darbības atbalsta dienestiem (CSS) ir prettiesiski, ciktāl tie izriet no 2020. gada 5. augusta lēmuma publicēt divus paziņojumus par vakantu attiecīgi EDO un CSS nodaļas vadītāja amata vietu, jo arī tas esot prettiesisks.
               
            
                  2.
               
               
                  Ar otro pamatu tiek apgalvots, ka lēmumos attiecībā uz EDO un CSS nav ievērots labas pārvaldības princips un trūkst pietiekama pamatojuma.
               
            
                  3.
               
               
                  Ar trešo pamatu tiek apgalvots, ka lēmumā attiecībā uz EDO nav ievērota atlases komisijas objektivitāte un tas ir prettiesisks, jo esot pārkāpts Eiropas Savienības Pamattiesību hartas 41. pants un ENISA valdes lēmuma MB/2013/6 14. punkts.